Diari Oficial de la Generalitat Valenciana


Sumari del DOGV 6721, del 24-02-2012 (2012/1777)

Modificació de les bases generals que han de regir les convocatòries dels processos de selecció de les places incloses en les distintes ofertes d'ocupació pública, així com les bases generals que han de regir les convocatòries per a la formació i constitució de les borses de treball de l'Ajuntament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6721

Data del DOGV
:   24-02-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/1777


Data del document
:   27-01-2012

Organisme emissor
:   Ajuntament de Tavernes de la Valldigna

Tipus de document
:   Anunci

Anàlisi jurídica

 Descriptors 

:   * Tavernes de la Valldigna
    * concurs administratiu

Modificació de les bases generals que han de regir les convocatòries dels processos de selecció de les places incloses en les distintes ofertes d'ocupació pública, així com les bases generals que han de regir les convocatòries per a la formació i constitució de les borses de treball de l'Ajuntament. [2012/1777]  
Mitjançant el present anunci, es posa en coneixement de tots els interessats que, per Decret de la Regidoria Delegació d'Administració General, Personal, Seguretat Ciutadana, Sanitat, Educació, Cultura, Festes i Esports, de data 27 de gener de 2012, s'ha resolt el següent:  
  
  
Primer. Deixar sense efectes la modificació de la base onzena de les bases generals que han de regir les convocatòries de les places incloses en les distintes ofertes d'ocupació pública de l'Ajuntament de Tavernes de la Valldigna, feta mitjançant Decret de data 31 d'octubre de 2011, la qual va ser publicada a la pàgina 36452 del Diari Oficial de la Comunitat Valenciana de data 8 de novembre de 2011 i pàgina 61 del Butlletí Oficial de la Província de València de data 15 de novembre de 2011.   
  
  
Segon. Modificar les bases generals que han de regir les convocatòries dels processos de selecció de les places incloses en les distintes ofertes d'ocupació pública de l'Ajuntament de Tavernes de la Valldigna en els termes que es reprodueixen seguidament:  
  
Modificar la base vuitena, a la qual s'afegirà al final de l'actual redacció el següent paràgraf:   
  
8. Relació d'aprovats.  
...  
En el supòsit que algun aspirant o aspirants que hagen estat declarats aprovats no prenguen possessió de la seua plaça com a funcionaris en pràctiques o en propietat o no supere el període de prova o haja sigut declarat apte al finalitzar el període de pràctiques establerts a les bases generals, el tribunal qualificador ampliarà immediatament la llista inicial d'aspirants aprovats incloent-hi l'aspirant o aspirants que corresponga tenint en compte les normes i criteris establerts en esta base amb un nombre igual al d'aspirants que no hagen pres possessió de la seua plaça o no hagen superat el període de prova o pràctiques.  
  
  
Modificar la base onzena, que quedarà redactada literalment així:   
  
  
11. Presa de possessió: període de prova o període de pràctiques.  
1. Presa de possessió.  
Qui, sense causa justificada, no prenga possessió de la plaça com a personal funcionari en pràctiques o en propietat o formalitze el corresponent contracte laboral, segons corresponga, en el termini de tres dies, si viu en la mateixa localitat, o d'un mes, si viu en una localitat distinta, perdrà tots els drets derivats de la superació de les proves selectives i del subsegüent nomenament conferit.   
2. Període de prova del personal laboral.  
En tots els contractes laborals es concertarà expressament un període de prova, amb subjecció als següents límits de duració en funció del grup de titulació de la plaça que corresponga al lloc de treball que l'empleat públic ocupe, tot això de conformitat amb el detall següent:  
  
  
Grup Duració  
A1 6 mesos  
A2 6 mesos  
B 4 mesos  
C1 4 mesos  
C2 3 mesos  
E 2 mesos  
  
L'administració i l'empleat estan, respectivament, obligats a realitzar les experiències que constituïsquen l'objecte de la prova.  
Serà nul el pacte que establisca, davall qualsevol modalitat de contractació laboral, un període de prova quan l'empleat haja ja exercit les mateixes funcions i/o haja ocupat el mateix lloc de treball amb anterioritat en aquest Ajuntament, sempre que no haja transcorregut un període igual o superior a dos anys des de la finalització del dit exercici de funcions o prestació de servicis en el lloc de treball anteriorment esmentat.  
Durant el període de prova, l'empleat tindrà els drets i obligacions corresponents al lloc de treball que exercisca. En tot cas, la resolució de la relació laboral podrà produir-se a instàncies de qualsevol de les parts durant el seu transcurs.  
Serà motiu de cessament la no-superació del període de prova acreditat per mitjà d'informe motivat en aquest sentit emès pel cap de la dependència administrativa. La comunicació del cessament a l'empleat es realitzarà abans de la finalització del període de prova.  
Transcorregut el període de prova sense que s'haja produït el desistiment o el cessament de l'empleat, el contracte laboral produirà plens efectes.  
Les situacions d'incapacitat temporal, maternitat, i adopció o acolliment o qualsevol altra llicència, permís, així com qualsevol suspensió de la relació laboral que afecten l'empleat durant el període de prova n'interrompen el còmput en tots els casos.  
3. Període de pràctiques del personal funcionari.  
3.1. Nomenament de funcionaris en pràctiques  
L'Alcaldia o regidoria delegada competent procedirà a nomenar funcionaris en pràctiques els aspirants seleccionats que han estat inclosos a la llista inicial d'aspirants aprovats regulada a la base vuitena.  
  
Estos aspirants hauran de realitzar les pràctiques en els llocs de destí adjudicats inicialment de forma provisional per ordre de puntuació obtinguda en el procés selectiu d'acord amb el procediment que preveu l'article 26 del Reial Decret 364/1995, de 10 de març, el qual disposa que s'efectuarà d'acord amb les peticions dels interessats entre els llocs que els han oferit, segons l'orde obtingut en el procés selectiu, sempre que complisquen els objectius determinats per a cada lloc en la relació de llocs de treball.  
S'entendrà que renuncien al procediment selectiu aquells que no s'incorporen als llocs de treball com a funcionaris en pràctiques.  
  
Els aspirants que hagen ocupat en aquest Ajuntament un lloc corresponent a una plaça com la del lloc de treball per al qual han estat proposats com a funcionaris interins, o funcionaris en propietat en comissió de serveis, millora d'ocupació o altres formes temporals de provisió, sempre que no haja transcorregut un període igual o superior a dos anys des de la finalització del dit exercici de funcions o prestació de servicis en el lloc de treball anteriorment esmentat, podran sol·licitar que els siga compensada aquesta fase de pràctiques pel temps de prestació de serveis en aquestes formes temporals de provisió.   
  
3.2. Fase de pràctiques  
L'avaluació de la fase de pràctiques haurà de garantir que els aspirants posseïsquen l'adequada preparació per a dur a terme les funcions atribuïdes a les places per a les quals han sigut seleccionats.   
La duració de la fase de pràctiques serà de major o menor duració en funció al grup de titulació de la plaça que corresponga al lloc de treball que l'empleat públic ocupe, tot això de conformitat amb el detall següent:  
  
Grup Duració  
A1 6 mesos  
A2 6 mesos  
B 4 mesos  
C1 4 mesos  
C2 3 mesos  
E 2 mesos  
  
Les situacions d'incapacitat temporal, maternitat, i adopció o acolliment o qualsevol altra llicència, permís, així com qualsevol suspensió de la prestació del servei que afecten l'empleat durant el període de pràctiques interrompen el còmput de duració en tots els casos.  
El tribunal qualificador de les proves selectives actuarà com a comissió qualificadora d'avaluació de la fase de pràctiques i garantirà que els aspirants posseïxen les capacitats necessàries per a l'exercici de les seues funcions i es referirà tant a l'exercici professional com a les activitats de formació que hauran de realitzar els candidats.  
Finalitzada la fase de pràctiques, el tribunal qualificador o comissió qualificadora serà l'encarregada, d'acord amb els criteris que s'establixen en la present base, de l'avaluació final, amb la qualificació d'apte o no apte.  
Els aspirants que no superen la fase de pràctiques per haver sigut declarats no aptes perdran tots els drets al seu nomenament com a funcionaris de carrera, mitjançant una resolució motivada de l'alcalde o regidoria delegada competent.  
Des del moment del nomenament com a funcionaris en pràctiques fins al nomenament com a funcionaris de carrera, el règim jurídic administratiu dels aspirants serà el de funcionari en pràctiques, sempre que estiguen exercint un lloc de treball.  
3.3. Desenvolupament de la fase de pràctiques.  
Les pràctiques realitzades des de la seua incorporació als llocs de destí provisional pels aspirants seleccionats, així com les d'aquells que s'hi incorporen després del corresponent ajornament legal, que estiguen en condicions de ser avaluades, seran qualificades pel tribunal o comissió qualificadora  
La comissió qualificadora organitzarà les activitats d'inserció en el lloc de treball de la fase de pràctiques, nomenarà tutors de les pràctiques, avaluarà els aspirants a la finalització del procés i, si és el cas, resoldrà els dubtes que es plantegen en aplicació d'allò que s'ha disposat en la present base.  
Els tutors seran els caps de secció o activitat a què s'adscriga el lloc de treball ocupat pels funcionaris en pràctiques.  
El tutor i el funcionari en pràctiques compartiran la responsabilitat sobre la programació de les tasques d'este últim.  
Les funcions del tutor consistiran a assessorar i informar el funcionari en pràctiques sobre els aspectes següents:  
- Desenvolupament i assimilació de les tasques de la plaça ocupada.   
- Desenvolupament i assimilació de les tasques específiques del lloc de treball assignat.  
- Memòria administrativa: documents d'organització de la secció o activitat.  
- Desplegament i aplicació de les noves tecnologies i/o eines utilitzades en el lloc de treball.  
- Assimilació de la normativa sobre protecció de dades i prevenció de riscos laborals en relació amb les tasques del lloc.  
- Organització i funcionament dels òrgans de govern municipals.  
- Aspectes normatius i/o tècnics més rellevants en l'exercici de les tasques encomanades al lloc.  
En finalitzar el període de pràctiques, el tutor emetrà un informe en què expresse la seua valoració sobre l'assimilació dels continguts anteriorment indicats per part del funcionari en pràctiques, així com altres dades que considere d'interès i el remetrà a la comissió qualificadora.  
  
L'informe del tutor s'expressarà en els termes «satisfactori» o «no satisfactori», ajustant-se al model següent:  
  
  
  
En cas que algun indicador siga avaluat com a no satisfactori serà necessari que el tutor el motive de forma raonada amb un document adjunt i, si és el cas, amb els documents o mitjans de prova suficients per tal que la comissió qualificadora puga emetre la seua proposta de la forma més objectiva possible.  
L'avaluació dels aspirants serà efectuada per la comissió qualificadora a partir de l'informe emés pel tutor, entrevistes o altres mitjans de prova que s'estimen pertinents.   
En la seua valoració la comissió tindrà en compte, en cas que l'informe global de la pràctica del tutor siga no satisfactori, un informe elaborat per l'aspirant després d'haver-li donat el tràmit d'audiència en l'expedient.  
L'avaluació final de la comissió qualificadora s'expressarà com a apte o no apte i quan la qualificació siga de no apte, aquesta haurà de ser motivada.  
La proposta de la comissió qualificadora serà vinculant i es traslladarà a l'alcalde o regidoria delegada competent, la qual contindrà la relació de funcionaris en pràctiques amb la qualificació final obtinguda.  
El termini per tal d'emetre l'informe d'aptitud de la comissió qualificadora serà d'un mes des de la finalització de la duració del període de pràctiques (vegeu apartat 3.2 d'aquesta base). En el supòsit de transcórrer aquest termini sense que es pronuncie la comissió qualificadora, s'entendrà que l'informe és com a apte i en vista del silenci l'alcalde o regidor resoldrà com més prompte millor el nomenament de l'aspirant.  
3.4. Nomenament de funcionaris de carrera.  
Conclosa la fase de pràctiques i comprovat que els aspirants han estat declarats aptes i que reuneixen els requisits generals i específics de participació establits en la convocatòria, l'Alcaldia o regidoria delegada procedirà a resoldre el seu nomenament com a funcionaris en propietat i els requerirà que prenguen possessió amb caràcter definitiu dels llocs que se'ls ha assignat inicialment en els quals han realitzat el període de pràctiques. Aquests destins tindran caràcter definitiu, equivalent amb caràcter general als obtinguts per concurs.  
  
  
Tercer. Deixar sense efectes l'aplicació als expedients 4-142/08, 4-143/08 i 4-144/08 de la nova redacció de les bases generals que han de regir les convocatòries dels processos de selecció de les places incloses en les distintes ofertes d'ocupació pública de l'Ajuntament de Tavernes de la Valldigna feta mitjançant Decret de data 31 d'octubre de 2011 i publicada a la pàgina 36223 del DOCV de data 8 de novembre de 2011 i pàgina 61 del BOPV de data 15 de novembre de 2011. A les noves convocatòries els serà aplicable la nova regulació aprovada mitjançant aquest decret.  
  
Quart. Deixar sense efectes la modificació de la base onzena de les bases per a la constitució de borses de treball de l'Ajuntament de Tavernes de la Valldigna feta mitjançant Decret de data 31 d'octubre de 2011, la qual va ser publicada a la pàgina 36299 del DOVV de data 8 de novembre de 2011 i pàgina 69 del BOPV de data 15 de novembre de 2011.   
  
Cinquè. Modificar les bases generals per a la constitució de borses de treball de l'Ajuntament de Tavernes de la Valldigna en els termes que es reprodueixen seguidament:  
  
Modificar la base onzena, que literalment quedarà redactada de la manera següent:  
  
11. Contractació en règim laboral o nomenament com a funcionari interí.  
1. Presentació de documentació i decret de contractació o nomenament.  
Presentada la documentació per l'aspirant i sent aquesta conforme, l'òrgan municipal competent autoritzarà la contractació en règim laboral temporal de l'aspirant que corresponga en els models de contractació vigents en cada moment i de conformitat amb la normativa aplicable en matèria laboral.  
Així mateix, quan es done el cas d'ocupar places de personal funcionari que estiguen vacants, es procedirà al nomenament com a funcionari en pràctiques del personal que corresponga per ordre de prelació, i posteriorment o si correspon, com a funcionari interí, tot això de conformitat amb la legislació vigent i el que disposen les present bases.  
  
Els decrets de contractació laboral temporal o de nomenament com a funcionari en pràctiques o interí, segons el cas, seran notificats als interessats, que hauran de formalitzar el corresponent contracte o acta de presa de possessió del lloc de treball com a funcionari en el termini de dos dies hàbils, comptadors des de l'endemà de la recepció de la notificació del decret corresponent.  
En el mateix termini, si escau, els interessats hauran d'exercir l'opció prevista en l'article 10 de la Llei 53/84, de 26 de desembre, d'Incompatibilitats del Personal al Servei de les Administracions Públiques.  
  
Qui sense causa justificada no formalitze el corresponent contracte o prenga possessió de la plaça com a funcionari, perdrà tots els drets derivats de la superació de les proves selectives, tret que aquesta circumstància siga pel motiu d'una decisió d'aquest Ajuntament.  
2. Període de prova del personal laboral.  
En tots els contractes laborals es concertarà expressament un període de prova, amb subjecció als següents límits de duració en funció al grup de titulació de la plaça que corresponga al lloc de treball que l'empleat públic ocupe, tot això de conformitat amb el detall següent:  
  
  
Grup Duració  
A1 3 mesos  
A2 3 mesos  
B 2 mesos  
C1 2 mesos  
C2 1,5 mesos  
E 1 mes  
  
L'administració i l'empleat estan, respectivament, obligats a realitzar les experiències que constituïsquen l'objecte de la prova.  
Serà nul el pacte que establisca, davall qualsevol modalitat de contractació laboral un període de prova quan l'empleat haja ja exercit les mateixes funcions i/o haja ocupat el mateix lloc de treball amb anterioritat en aquest Ajuntament, sempre que no haja transcorregut un període igual o superior a dos anys des de la finalització del dit exercici de funcions o prestació de servicis en el lloc de treball anteriorment esmentat.  
Durant el període de prova, l'empleat tindrà els drets i obligacions corresponents al lloc de treball que exercisca. En tot cas, la resolució de la relació laboral podrà produir-se a instàncies de qualsevol de les parts durant el seu transcurs.  
Serà motiu de cessament la no-superació del període de prova acreditat per mitjà d'informe motivat en aquest sentit emès pel cap de la dependència administrativa. La comunicació del cessament a l'empleat es realitzarà abans de la finalització del període de prova.  
Transcorregut el període de prova sense que s'haja produït el desistiment o el cessament de l'empleat, el contracte laboral produirà plens efectes.  
Les situacions d'incapacitat temporal, maternitat, i adopció o acolliment o qualsevol altra llicència, permís, així com qualsevol suspensió de la relació laboral que afecten l'empleat durant el període de prova n'interrompen el còmput en tots els casos.  
3. Període de pràctiques del personal funcionari.  
3.1. Nomenament de funcionaris en pràctiques  
L'Alcaldia o regidoria delegada competent procedirà a nomenar funcionaris en pràctiques els aspirants que corresponga per ordre de prelació en la borsa de treball.  
Estos aspirants hauran de realitzar les pràctiques en els llocs de destí per als quals han estat proposats sempre que complisquen els objectius determinats per a cada lloc en la relació de llocs de treball.  
  
S'entendrà que renuncien al procediment selectiu aquells que no s'incorporen als llocs de treball com a funcionaris en pràctiques.  
  
Els aspirants que hagen ocupat en aquest Ajuntament un lloc corresponent a una plaça com la del lloc de treball per al qual han estat proposats com a funcionaris interins, o funcionaris en propietat en comissió de serveis, millora d'ocupació o altres formes temporals de provisió, sempre que no haja transcorregut un període igual o superior a dos anys des de la finalització del dit exercici de funcions o prestació de servicis en el lloc de treball anteriorment esmentat, podran sol·licitar que els siga compensada aquesta fase de pràctiques pel temps de prestació de serveis en aquestes formes temporals de provisió.   
  
3.2. Fase de pràctiques  
L'avaluació de la fase de pràctiques haurà de garantir que els aspirants posseïsquen l'adequada preparació per a dur a terme les funcions atribuïdes a les places per a les quals han sigut seleccionats.   
La duració de la fase de pràctiques serà de major o menor duració en funció del grup de titulació de la plaça que corresponga al lloc de treball que l'empleat públic ocupe, tot això de conformitat amb el detall següent:  
  
Grup Duració  
A1 3 mesos  
A2 3 mesos  
B 2 mesos  
C1 2 mesos  
C2 1,5 mesos  
E 1 mes  
  
Les situacions d'incapacitat temporal, maternitat, i adopció o acolliment o qualsevol altra llicència, permís, així com qualsevol suspensió de la prestació del servei que afecten l'empleat durant el període de pràctiques interrompen el còmput de duració en tots els casos.  
  
La comissió de seguiment de les borses de treball actuarà com a comissió qualificadora d'avaluació de la fase de pràctiques i garantirà que els aspirants posseïxen les capacitats necessàries per a l'exercici de les seues funcions i es referirà tant a l'exercici professional com a les activitats de formació que hauran de realitzar els candidats.  
Finalitzada la fase de pràctiques, el tribunal qualificador o comissió qualificadora serà l'encarregada, d'acord amb els criteris que s'establixen en la present base, de l'avaluació final, amb la qualificació d'apte o no apte.  
Els aspirants que no superen la fase de pràctiques per haver sigut declarats no aptes perdran tots els drets al seu nomenament com a funcionaris interins, mitjançant una resolució motivada de l'alcalde o regidoria delegada competent i cessaran com a funcionaris en pràctiques en el lloc per al qual han estat proposats i quedaran exclosos de la borsa de què formaven part.  
Des del moment del nomenament com a funcionaris en pràctiques fins al nomenament com a funcionaris interins, el règim jurídic administratiu dels aspirants serà el de funcionari en pràctiques, sempre que estigueren exercint un lloc de treball.  
3.3. Desenvolupament de la fase de pràctiques.  
Les pràctiques realitzades des de la seua incorporació als llocs de destí provisional pels aspirants seleccionats, així com les d'aquells que s'incorporen després del corresponent ajornament legal, que estiguen en condicions de ser avaluades, seran qualificades per la comissió de seguiment de les borses de treball que actuarà com a comissió qualificadora.  
La comissió qualificadora organitzarà les activitats d'inserció en el lloc de treball de la fase de pràctiques, nomenarà tutors de les pràctiques, avaluarà els aspirants a la finalització del procés i, si és el cas, resoldrà els dubtes que es plantegen en aplicació d'allò que s'ha disposat en la present base.  
Els tutors seran els caps de secció o activitat a què s'adscriga el lloc de treball ocupat pels funcionaris en pràctiques.  
El tutor i el funcionari en pràctiques compartiran la responsabilitat sobre la programació de les tasques d'aquest últim.  
Les funcions del tutor consistiran a assessorar i informar el funcionari en pràctiques sobre els aspectes següents:  
- Desenvolupament i assimilació de les tasques de la plaça ocupada.   
- Desenvolupament i assimilació de les tasques específiques del lloc de treball assignat.  
- Memòria administrativa: documents d'organització de la secció o activitat.  
- Desplegament i aplicació de les noves tecnologies i/o eines utilitzades en el lloc de treball.  
- Assimilació de la normativa sobre protecció de dades i prevenció de riscos laborals en relació amb les tasques del lloc.  
- Organització i funcionament dels òrgans de govern municipals.  
  
- Aspectes normatius i/o tècnics més rellevants en l'exercici de les tasques encomanades al lloc.  
En finalitzar el període de pràctiques el tutor emetrà un informe en què expresse la seua valoració sobre l'assimilació dels continguts anteriorment esmentats per part del funcionari en pràctiques, així com altres dades que considere d'interés i el remetrà a la comissió qualificadora.  
  
L'informe del tutor s'expressarà en els termes «satisfactori» o «no satisfactori», ajustant-se al model següent:  
  
  
  
En cas que algun indicador siga avaluat com a no satisfactori serà necessari que el tutor el motive de forma raonada amb un document adjunt i, si és el cas, amb els documents o mitjans de prova suficients per tal que la comissió qualificadora puga emetre la seua proposta de la forma més objectiva possible.  
L'avaluació dels aspirants serà efectuada per la comissió qualificadora a partir de l'informe emés pel tutor, entrevistes o altres mitjans de prova que s'estimen pertinents.   
En la seua valoració la comissió tindrà en compte, en cas que l'informe global de la pràctica del tutor siga no satisfactori, un informe elaborat per l'aspirant després d'haver-li donat el tràmit d'audiència en l'expedient.  
L'avaluació final de la comissió qualificadora s'expressarà com a apte o no apte i quan la qualificació siga de no apte, aquesta haurà de ser motivada.  
La proposta de la comissió qualificadora serà vinculant i es traslladarà a l'alcalde o regidoria delegada competent, la qual contindrà la relació de funcionaris en pràctiques amb la qualificació final obtinguda.  
El termini per tal d'emetre l'informe d'aptitud de la comissió qualificadora serà d'un més des de la finalització de la duració del període de pràctiques (vegeu apartat 3.2 d'aquesta base). En el supòsit de transcórrer aquest termini sense que es pronuncie la comissió qualificadora, s'entendrà que l'informe és com a apte i en vista del silenci l'alcalde o regidor resoldrà tan prompte com siga possible el nomenament de l'aspirant.  
3.4. Nomenament de funcionari interí.  
Conclosa la fase de pràctiques i comprovat que els aspirants han estat declarats aptes i que complixen els requisits generals i específics de participació establits en la convocatòria, l'Alcaldia o regidoria delegada procedirà a resoldre el seu nomenament com a funcionaris interins i els requerirà que prenguen possessió dels llocs que se'ls ha assignat inicialment en els quals han realitzat el període de pràctiques.   
  
  
Modificar el punt 13.1 i apartat a del punt 13.2 de la base tretzena, que literalment quedaran redactats de la manera següent:  
  
  
13. Comissió de seguiment.  
13.1. Les competències de la comissió de seguiment de les borses de treball seran assumides per la mesa general de negociació. Per la qual cosa, per a la vàlida adopció dels dictàmens s'ha de tenir en compte, si és el cas, les normes de funcionament específiques d'aquest òrgan col·legiat.  
13.2. Competències de la comissió de seguiment de borses de treball.  
a) Realitzar el seguiment de les borses de treball i emetre el dictamen preceptiu i vinculant d'aptitud dels funcionaris en pràctiques que es regula en les presents bases.  
-  
  
Sisè. Remetre anunci íntegre de les modificacions de les bases generals en el Butlletí Oficial de la Província i en el Diari Oficial de la Comunitat Valenciana, i exposar el corresponent anunci al tauler d'edictes municipal.  
  
Setè. Comunicar el present acord a la Delegació del Govern de la Comunitat Valenciana en compliment del seu requeriment presentat en el Registre General d'aquest Ajuntament en data 27 de gener de 2011 (R. E. 17525).   
  
Vuitè. Contra el present acte, pel qual es modifiquen les referides bases, el qual és definitiu en via administrativa, els interessats legitimats podran interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte recorregut en el termini d'un mes, comptador des de l'endemà de la publicació de la modificació de les bases en el Butlletí Oficial de la Província. Si transcorre un mes des de l'endemà de la interposició del recurs de reposició sense que haja sigut resolt, podrà entendre que ha sigut desestimat i interposar recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la publicació de la modificació de les bases al Butlletí Oficial de la Província.  
  
La qual cosa es fa pública per a general coneixement.  
  
Tavernes de la Valldigna, 27 de gener de 2012.- El cap de l'Activitat de Recursos Humans i Gestió de Personal: Valentín Vercher Manclús.